Իսթ Էնդի կախարդները

«Իսթ Էնդի կախարդները» (անգլ.՝ Witches of East End), ամերիկյան հեռուստասերիալ, որի գլխավոր դերակատարներն են՝ Ջուլիա Օրմոնդը, Ջենա Դուանը, Ռեյչել Բոստոնը և Մադհեն Ամիքը, հիմնված է գրող Մելիսա դե լա Կրուզի համանուն վիպաշարի հիման վրա։
Սյուժեի կենտրոնում հզոր և անմահ կախարդուհի Ջոանա Բոշանն է և նրա երկու հասուն դստրերը, որոնք մեծացել են չիմանալով, թե ովքեր են նրանք իրականում։ 2013 թվականի հունվարի 31-ին Lifetime հեռուստաալիքը պատվիրել է առաջին եթերաշրջանը՝ բաղկացած 10 էպիզոդից, իսկ նրա պրեմիերան կայացել է 2013 թվականի հոկտեմբերի 6-ին։ 2013 թվականի նոյեմբերի 22-ին, Lifetime-ը երկարացրել է այն երկրորդ եթերաշրջանով, որը հեռարձակվել է 2014 թվականի հուլիսի 6-ին։ 2014 թվականի նոյեմբերի 4-ին ցածր վարկանիշի պատճառով հեռուստաալիքը փակել է հեռուստասերիալը, վերջում թողնելով որոշ անթույլատրելի քլիֆհենգերներ։


== Արտադրություն ==


=== Կոնցեպցիա ===
Հեռուստասերիալը հանդիսանում է վիպաշարի ազատ էկրանավորումը։ Իրադարձությունների կենտրոնում Բոշանների ընտանիքն է՝ բարի հզոր կախարդների, որոնց գլխավորը անմահ Ջոաննան է։ Միայնակ մայրն ունի երկու հասուն աղջիկներ Ինգրիդը և Ֆրեյան, որոնք չգիտեն իրենց ուժերի մասին, քանի որ Ջոաննան չի ուզում, որ նրանք վաղ մահանան, ինչպես նրանց նախորդ կյանքերում։ Հիմնական փոփոխությունը այն է, որ Ինգրիդը և Ֆրեյան սկզբում չեն իմանում իրենց մոգական ունակությունների մասին։ Սյուժեում ավելացվել է նաև լիովին նոր կերպար՝ Վենդին, որը Ջոաննայի համարձակ քույրն է և ուզում է, որ Ինգրիդը և Ֆրեյան իմանան իրենց ունակությունների մասին և շարունակեն իրենց ուղին։
Որոշ քննադատաներ համեմատություն են կատարել շոուի, «Հմայվածները» և «Իսթվիկ» հեռուստասերիալների միջև, սակայն «Իսթ Էնդի կախարդները» հեռուստասերիալի հիմնական տարբերությունը հանդիսանում է պատմվածքի պատմության հաջորդականությունը, բացառությամբ այսպես կոչված «շաբաթվա հրեշ» մեթոդի, նաև կերպարների կյանքի ներկայացումը ժամանակի և տասնամյակների տարբեր ժամանակամիջոցներում։


=== Նկարահանումներ ===
Lifetime կաբելային հեռուստաալիքը 2012 թվականին թույլատրել է նկարահանել Մելիսա դե լա Կրուզի բեսթսելլեր գրքերի վրա հիմնված համանուն հեռուստասերիալ։ Մշակմամբ զբաղվել է Մեգի Ֆրիդմանը, որն զբաղեցրել է պիլոտային էպիզոդի գործադիր պրոդյուսերի և հեղինակի պաշտոնը։
Պիլոտային էպիզոդի նկարահանումներն անցկացվել են 2012 թվականին Ջորջիայի Մեյքոն և Հյուսիսային Կառոլինայի Ուիլմինգթոն քաղաքներում։ 2013 թվականի հունվարի 31-ին հեռուստաալիքը հաստատեց պիլոտային էպիզոդը և թույլատրեց ամբողջ եթերաշրջանի արտադրությունը՝ բաղկացած 10 էպիզոդից, 2013 թվականին հեռարձակման համար։ Դրանից հետո հայտարարվել է, որ նկարահանումներն անցկացվելու են Կանադայի Վանկուվեր քաղաքում, սկսած 2013 թվականի հուլիսի 16-ից մինչև օգոստոսի 21-ը։


=== Քասթինգ ===
2012 թվականի օգոստոսի 30-ին հայտարարվել է, որ «Էմմի» մրցանակի դափնեկիր Ջուլիա Օրմոնդը հեռուստասերիալում կկատարի գլխավոր դերը, իսկ հաջորդ ամսում Ջենա Դուանը և Ռեյչել Բոստոնը ստացել են Օրմոնդի երկու դստրերի դերերը։ Հետո Պատրիկ Հոյզինգերն ստացել է գլխավոր տղամարդու դերը պիլոտային սերիայում՝ Դուանի ամուսնու, իսկ հետո Նիկոլաս Գոնսալեսը միացել է շոուին որպես ոստիկան և Բոստոնի կերպարի ընկեր։ Հոկտեմբերին հայտարարվել է, որ դերասանուհիներ՝ Մադհեն Ամիքը և Գլեն Հիդլին կմիանան պիլոտային սերիային համապատասխանաբար կատարելով Վենդիի՝ Ջոաննայի քրոջ, և Պենելոպեյի՝ Դաշի մոր դերերը։
Հեռուստասերիալի հետագա մշակման արդյունքում 2013 թվականի հունիսին Պատրիկ Հոյզինգերը, որը պիլոտային էպիզոդում կատարում էր տղամարդու գլխավոր դերը, հեռացվել է, քանի որ այդքան էլ չէր համապատասխան Դուանի ամուսնու կերպարին։ Մի քանի շաբաթ անց նրան փոխարինել է Էրիկ Վինթերը։ Նիկոլաս Գոնսալեսը նույնպես լքել է դերասանական կազմը, իսկ նրան փոխարինել է Ջեյսոն Ուինսթոն Ջորջը։ Վերջապես Գլեն Հիդլին նույնպես լքում է հեռուստասերիալը, իսկ նրա փոխարեն գալիս է Վիրջինա Մեդսենը, բայց ոչ թե կանոնավոր, այլ պարբերական դերով։
Երկրորդ եթերաշրջանում Քրիստիան Կուկը միացել է շոուին Ջոաննայի որդու՝ Ֆրեդերիկի դերով։


== Դերասաններ և կերպարներ ==


=== Հիմնական կազմ ===
Ջուլիա Օրմոնդ — Ջոաննա Բոշան
Մեդհեն Ամիք — Վենդի Բոշան
Ջենա Դուան — Ֆրեյա Բոշան
Ռեյչել Բոստոն — Ինգրիդ Բոշան
Էրիկ Վինթեր — Դաշ Գարդիներ
Դանիել Դի Տոմասո — Քիլիան Գարդիներ
Քրիստիան Կուկ — Ֆրեդերիկ Բոշան (2 եթերաշրջան)


=== Երկրորդան կազմ ===
Վիրջինա Մեդսեն — Պենելոպո Գարդիներ / Աֆինա՝ Արչիբալդ Բրաունինգի դուստր
Թոմ Լենք - Հադսոն Ռաֆերտի — Հադսոն Ռաֆերտի
Ջեյսոն Ուինսթոն Ջորջ — Ադամ
Ֆրեդի Պրինց Կրտսեր — Լեո Ուինգեյթ
Էնթոնի Լեմկե — Հարիսոն Ուելս
Էնվեր Գյոքայ — Մայք
Քելի Ստյուարտ — Բարբ
Տիա Սիրքար — Էմի Մեթյուզ
Ջոել Գրետչ — Վիկտոր (Ֆրեյայի և Ինգրիդի հայրը)
Ջիլիան Բարբեր — Մոյրա Թետչեր
Մեթ Ֆրյուեր — Դիմափոխ
Նիլ Հոփքինս — Դագ


== Քննադատների արձագանքները ==
Պիլոտային էպիզոդը հանրաճանաչ արձագանքներ է ստացել քննադառների կողմից։ The New York Times-ի խմբագիր Նիլ Զիլինջերն ասել է, որ «Իսթ Էնդի կախարդներն» իրենց հետ բերում են թարմ կատակերգական մոտիվներ կախարդանքի և կախարդների մասին հեռուստաշոուների ցանկում, ինչը 2013-2014 թվականների եթերաշրջանում հիմնականում ավելի մռայլ էր արտահայտվում։ Դայան Ուերթսը Newsday հրատարակությունից գովել է պիլոտային էպիզոդը և նրա կոնցեպցիան, հիմնականում օճառային օպերա և թրիլեր, ֆանտաստիկ դրամա և ֆենտզի ժանրերի համադրությունը, նշելով սյուժեի տվյալները եթերաշրջանի հաջորդ մասի համար։ Էլիսոն Քինը The Hollywood Reporter ամսագրից բարեպատեհորեն նշել է, որ «Իսթ Էնդի կախարդները» հեռուստադիտողներին չի ծանրաբեռնում առասպելաբանությամբ, ինչպես օրինակ «Քնկոտ հովիտ» հեռուստաերիալում, և ամեն ինչից վեր չի դասում սեքսը, ինչպես օրինակ՝ «Իրական արյուն» հեռուտասերիալում։ Բացասական արձագանքներում քննադատվել է ռեժիսոր Մարկ Ուոթերսի կողմից նկարահանված պիլոտային էպիզոդի գործողության եղանակը, նաև օճառային օպերայի և թրիլլերի համադրությունը։


== Էպիզոդներ ==


=== 1 եթերաշրջան (2013) ===


=== 2-րդ եթերաշրջան (2014) ===


== Ծանոթագրություններ ==


== Արտաքին հղումներ ==
Պաշտոնական կայք(անգլ.)